8. ΝΟΜΟΣ υπ’ αριθ. 3168 της 20/28 Μαρτ. 1955 Περί διατάξεών τινων αφορωσών τας ηλεκτρικάς επιχειρήσεις Κερκύρας και Λαρίσης. Άρθρ.1.-1.Επιτρέπεται εις τας Ηλεκτρικάς Εγκαταστάσεις Κερκύρας όπως, κατόπιν αποφάσεως της Διοικούσης ταύτας Επιτροπής Εκμεταλλεύσεως, δανείζωνται παρά Τραπεζών ή Οργανισμών ή Ταμείων ή Νομικών Προσώπων Δημοσίου ή Ιδιωτικού Δικαίου, προς τον αποκλειστικόν σκοπόν της εκτελέσεως έργων αποβλεπόντων εις την επιτέλεσιν του προορισμού αυτών. 2.Δια κοινών αποφάσεων των Υπουργών Οικονομικών και Βιομηχανίας καθορίζονται εκάστοτε το ποσόν, το επιτόκιον, οι όροι, αι ασφάλειαι των δανείων τούτων, ως και πάσα ετέρα σχετική λεπτομέρεια. 3.Πάσα διάταξις αντικειμένη εις το παρόν άρθρον καταργείται. Άρθρ.2.-Το εν γένει προσωπικόν των ηλεκτρικών επιχειρήσεων Κερκύρας και Λαρίσης συνδέεται μετ’ αυτών δια σχέσεως εργασίας Ιδιωτικού Δικαίου. Δια Β.Δ/των εκδιδομένων προτάσει του Υπουργού Βιομηχανίας και του αρμοδίου Υπουργού η ανωτέρω διάταξις δύναται να επεκτείνηται και επί ηλεκτρικών επιχειρήσεων ετέρων Νομικών Προσώπων Δημοσίου Δικαίου. Σελ. 225 Ηλεκτροφωτισμός Διαφόρων Πόλεων 13.Δ.ω.1-8 Άρθρ.3.-Μετά γνώμην του δημοτικού ή κοινοτικού συμβουλίου δύναται, δια Β.Δ/των, εκδιδομένων τη προτάσει των Υπουργών Εσωτερικών και Βιομηχανίας, αι διατάξεις του Νόμ. 2234/1952 να επεκτείνωνται εις ηλεκτρικάς επιχειρήσεις, των οποίων την κυριότητα και εκμετάλλευσιν έχουν οργανισμοί της Τοπικής Αυτοδιοικήσεως. Δια των αυτών Δ/των ορίζονται η σύνθεσις του συμβουλίου της εκμεταλλεύσεως των επιχειρήσεων τούτων, ως και τα εκ της επεκτάσεως προκύπτοντα ζητήματα. Ο παρών Νόμος ψηφισθείς υπό της Βουλής και παρ’ Ημών σήμερον κυρωθείς, δημοσιευθήτω δια της Εφημερίδος της Κυβερνήσεως και εκτελεσθήτω ως νόμος του Κράτους. Σελ. 226 13.Δ.ω.8 Ηλεκτροφωτισμός Διαφόρων Πόλεων 